Εγχειρίδιο του FreeBSD
Προηγ | Κεφάλαιο 10 Συμβατότητα με Εκτελέσιμα του Linux | Επόμενο

# 10.7 Εγκατάσταση του SAP® R/3®

Συνεισφορά του Holger Kipp. Αρχική μετατροπή σε SGML από τον Valentino Vaschetto.

Η εγκατάσταση συστημάτων SAP® χρησιμοποιώντας το FreeBSD δεν υποστηρίζεται από την ομάδα υποστήριξης της SAP -- υποστήριξη παρέχεται μόνο σε συγκεκριμένες, υποστηριζόμενες, πλατφόρμες.

## 10.7.1 Εισαγωγή

Το κείμενο αυτό περιγράφει ένα πιθανό τρόπο για την εγκατάσταση του SAP R/3® System με μία βάση δεδομένων Oracle® για Linux σε ένα σύστημα FreeBSD, περιλαμβάνοντας την εγκατάσταση του FreeBSD και της Oracle. Θα περιγράψουμε δύο διαφορετικά είδη ρυθμίσεων:

- SAP R/3 4.6B (IDES) με Oracle 8.0.5 σε FreeBSD 4.3-STABLE

- SAP R/3 4.6C με Oracle 8.1.7 σε FreeBSD 4.5-STABLE

Παρ' όλο που αυτό το κείμενο προσπαθεί να περιγράψει με λεπτομέρειες όλα τα απαραίτητα βήματα, δεν θα πρέπει να θεωρηθεί ως αντικαταστάτης των οδηγών εγκατάστασης της Oracle και του SAP R/3.

Δείτε τον οδηγό του SAP R/3 για Linux για ερωτήσεις σχετικά με το SAP και την Oracle, και για πηγές από την Oracle και το SAP OSS.

## 10.7.2 Λογισμικό

Τα ακόλουθα CD-ROMs έχουν χρησιμοποιηθεί για την εγκατάσταση του SAP:

### 10.7.2.1 SAP R/3 4.6B, Oracle® 8.0.5

Όνομα | Αρίθμηση | Περιγραφή
--- | --- | ---
KERNEL | 51009113 | SAP Kernel Oracle / Installation / AIX, Linux, Solaris
RDBMS | 51007558 | Oracle / RDBMS 8.0.5.X / Linux
EXPORT1 | 51010208 | IDES / DB-Export / Disc 1 of 6
EXPORT2 | 51010209 | IDES / DB-Export / Disc 2 of 6
EXPORT3 | 51010210 | IDES / DB-Export / Disc 3 of 6
EXPORT4 | 51010211 | IDES / DB-Export / Disc 4 of 6
EXPORT5 | 51010212 | IDES / DB-Export / Disc 5 of 6
EXPORT6 | 51010213 | IDES / DB-Export / Disc 6 of 6

Επιπλέον, χρησιμοποιήσαμε το Oracle 8 Server (Pre-production version 8.0.5 για Linux, Kernel Version 2.0.33) CD το οποίο δεν είναι απαραίτητο, και το FreeBSD 4.3-STABLE (ένα στιγμιότυπο λίγες μόνο μέρες μετά την έκδοση 4.3-RELEASE).

### 10.7.2.2 SAP R/3 4.6C SR2, Oracle 8.1.7

Όνομα | Αρίθμηση | Περιγραφή
--- | --- | ---
KERNEL | 51014004 | SAP Kernel Oracle / SAP Kernel Version 4.6D / DEC, Linux
RDBMS | 51012930 | Oracle 8.1.7/ RDBMS / Linux
EXPORT1 | 51013953 | Release 4.6C SR2 / Export / Disc 1 of 4
EXPORT1 | 51013953 | Release 4.6C SR2 / Export / Disc 2 of 4
EXPORT1 | 51013953 | Release 4.6C SR2 / Export / Disc 3 of 4
EXPORT1 | 51013953 | Release 4.6C SR2 / Export / Disc 4 of 4
LANG1 | 51013954 | Release 4.6C SR2 / Language / DE, EN, FR / Disc 1 of 3

Αναλόγως με τις γλώσσες που θέλετε να εγκαταστήσετε, θα χρειαστείτε επιπλέον τα αντίστοιχα CDs. Εμείς χρησιμοποιούμε Γερμανικά (DE) και Αγγλικά (EN), οπότε χρειαζόμαστε μόνο το πρώτο CD. Μια μικρή σημείωση, η αρίθμηση των EXPORT CDs είναι ακριβώς η ίδια. Όλα τα CDs των γλωσσών έχουν την ίδια αρίθμηση (αυτό διαφέρει σε σχέση με την αρίθμηση της έκδοσης 4.6B IDES). Την ώρα που γράφονται αυτές οι γραμμές, η εγκατάσταση λειτουργεί σε FreeBSD 4.5-STABLE (20.03.2002).

## 10.7.3 Σημειώσεις SAP

Οι ακόλουθες σημειώσεις θα πρέπει να διαβαστούν πριν την εγκατάσταση του SAP R/3 μια και είναι χρήσιμες για τη διαδικασία εγκατάστασης:

### 10.7.3.1 SAP R/3 4.6B, Oracle 8.0.5

Αρίθμηση | Τίτλος
--- | ---
0171356 | SAP Software on Linux: Essential Comments
0201147 | INST: 4.6C R/3 Inst. on UNIX - Oracle
0373203 | Update / Migration Oracle 8.0.5 --> 8.0.6/8.1.6 LINUX
0072984 | Release of Digital UNIX 4.0B for Oracle
0130581 | R3SETUP step DIPGNTAB terminates
0144978 | Your system has not been installed correctly
0162266 | Questions and tips for R3SETUP on Windows NT / W2K

### 10.7.3.2 SAP R/3 4.6C, Oracle 8.1.7

Αρίθμηση | Τίτλος
--- | ---
0015023 | Initializing table TCPDB (RSXP0004) (EBCDIC)
0045619 | R/3 with several languages or typefaces
0171356 | SAP Software on Linux: Essential Comments
0195603 | RedHat 6.1 Enterprise version: Known problems
0212876 | The new archiving tool SAPCAR
0300900 | Linux: Released DELL Hardware
0377187 | RedHat 6.2: important remarks
0387074 | INST: R/3 4.6C SR2 Installation on UNIX
0387077 | INST: R/3 4.6C SR2 Inst. on UNIX - Oracle
0387078 | SAP Software on UNIX: OS Dependencies 4.6C SR2

## 10.7.4 Απαιτήσεις Συστήματος

Ο ακόλουθος εξοπλισμός είναι αρκετός για μια τυπική εγκατάσταση του SAP R/3 System. Για μηχανήματα παραγωγής θα χρειαστείτε φυσικά καλύτερη εκτίμηση των απαιτήσεων σας:

Εξάρτημα | 4.6B | 4.6C
--- | --- | ---
Επεξεργαστής | 2 x 800MHz Pentium® III | 2 x 800MHz Pentium III
Μνήμη | 1GB ECC | 2GB ECC
Σκληρός Δίσκος | 50-60GB (IDES) | 50-60GB (IDES)

Για χρήση σε παραγωγή, θα χρειαστείτε επεξεργαστές Xeon™ με μεγάλη μνήμη cache, δίσκους υψηλής ταχύτητας (SCSI, με hardware ελεγκτή RAID), USV και ECC-RAM. Το μεγάλο μέγεθος του σκληρού δίσκου, οφείλεται στο προρυθμισμένο σύστημα IDES, που δημιουργεί 27 GB αρχεία βάσης δεδομένων κατά τη διάρκεια της εγκατάστασης. Ο χώρος αυτός επαρκεί επίσης για τα δεδομένα της εφαρμογής σε ένα αρχικό σύστημα παραγωγής.

### 10.7.4.1 SAP R/3 4.6B, Oracle 8.0.5

Χρησιμοποιήθηκαν τα ακόλουθα κοινά εξαρτήματα: μητρική για δύο επεξεργαστές με 2 Pentium III στα 800 MHZ, ελεγκτή SCSI Adaptec® 29160 Ultra160 (για πρόσβαση σε οδηγό ταινίας 40/80 GB DLT και στο CDROM), Mylex® AcceleRAID™ (2 καναλιών, firmware 6.00-1-00 με 32 MB RAM). Στο Mylex RAID controller είναι συνδεδεμένοι δύο σκληροί δίσκοι των 17 GB (mirrored) και τέσσερις των 36 GB (RAID level 5).

### 10.7.4.2 SAP R/3 4.6C, Oracle 8.1.7

Σε αυτή την εγκατάσταση χρησιμοποιήσαμε έναν Dell™ PowerEdge™ 2500: μητρική με δύο επεξεργαστές Pentium III στα 1000 MHz (256 kB Cache), 2 GB PC133 ECC SDRAM, PERC/3 DC PCI RAID Controller με 128 MB, και οδηγό EIDE DVD-ROM. Στο RAID controller είναι συνδεδεμένοι δύο σκληροί δίσκοι των 18 GB (mirrored) και τέσσερις των 36 GB (RAID level 5).

## 10.7.5 Εγκατάσταση του FreeBSD

Αρχικά πρέπει να εγκαταστήσετε το FreeBSD. Αυτό μπορεί να γίνει με διάφορους τρόπους, για περισσότερες πληροφορίες δείτε στο Τμήμα 2.13.

### 10.7.5.1 Διάταξη Δίσκου

Για να κρατήσουμε τη διαδικασία απλή, χρησιμοποιήσαμε την ίδια διάταξη δίσκου, τόσο στο SAP R/3 46B όσο και στο SAP R/3 46C SR2. Μόνο τα ονόματα των συσκευών άλλαξαν, καθώς η κάθε εγκατάσταση έγινε σε διαφορετικό μηχάνημα. (`/dev/da` και `/dev/amr` αντίστοιχα, οπότε αν χρησιμοποιείτε έναν AMI MegaRAID®, θα δείτε το `/dev/amr0s1a` αντί του `/dev/da0s1a`):

Σύστημα αρχείων | Μέγεθος (1k-blocks) | Μέγεθος (GB) | Προσάρτηση στο
--- | --- | --- | ---
`/dev/da0s1a` | 1.016.303 | 1 | `/`
`/dev/da0s1b` |  | 6 | swap
`/dev/da0s1e` | 2.032.623 | 2 | `/var`
`/dev/da0s1f` | 8.205.339 | 8 | `/usr`
`/dev/da1s1e` | 45.734.361 | 45 | `/compat/linux/oracle`
`/dev/da1s1f` | 2.032.623 | 2 | `/compat/linux/sapmnt`
`/dev/da1s1g` | 2.032.623 | 2 | `/compat/linux/usr/sap`

Ρυθμίστε από πριν τους δύο δίσκους με το λογισμικό Mylex ή το PERC/3 RAID. Μπορείτε να εισέλθετε σε αυτό κατά τη φάση εκκίνησης του BIOS.

Προσέξτε εδώ ότι η διάταξη του δίσκου διαφέρει λίγο ως προς τη συνιστώμενη από τη SAP, καθώς η SAP προτείνει να προσαρτήσετε τους υποκαταλόγους της Oracle (και κάποιους άλλους) ξεχωριστά -- εμείς προτιμήσαμε, για λόγους απλότητας, να δημιουργήσουμε κανονικούς καταλόγους.

### 10.7.5.2 `make world` και Νέος Πυρήνας

Κατεβάστε τον πηγαίο κώδικα του τελευταίου πυρήνα -STABLE. Μεταγλωττίστε το world (βασικό σύστημα) και τον πυρήνα σας αφού δημιουργήσετε πρώτα ένα προσαρμοσμένο αρχείο ρυθμίσεων πυρήνα. Εδώ θα πρέπει να συμπεριλάβετε και τις παραμέτρους πυρήνα (kernel parameters) οι οποίες χρειάζονται τόσο για το SAP R/3 όσο και την Oracle.

## 10.7.6 Εγκατάσταση του Περιβάλλοντος Linux

### 10.7.6.1 Εγκατάσταση του Linux Base System

Αρχικά χρειάζεται να έχετε εγκαταστήσει το linux_base port (ως χρήστης `root`):

    # cd /usr/ports/emulators/linux_base
    # make install distclean

### 10.7.6.2 Εγκατάσταση του Περιβάλλοντος Ανάπτυξης Linux

Το περιβάλλον ανάπτυξης Linux χρειάζεται αν θέλετε να εγκαταστήσετε την Oracle στο FreeBSD όπως περιγράφεται στο Τμήμα 10.6:

    # cd /usr/ports/devel/linux_devtools
    # make install distclean

Εγκαταστήσαμε το περιβάλλον ανάπτυξης Linux μόνο για την εγκατάσταση του SAP R/3 46B IDES. Αν έχετε εγκαταστήσει την Oracle DB από την Oracle για συστήματα Linux, τότε δεν χρειάζεται να σας απασχολεί.

### 10.7.6.3 Εγκατάσταση των Απαραίτητων RPMs

Για να ξεκινήσει το πρόγραμμα `R3SETUP`, χρειάζεται να υπάρχει υποστήριξη PAM. Κατά τη διάρκεια της πρώτης εγκατάστασης του SAP στο FreeBSD 4.3-STABLE, προσπαθήσαμε να εγκαταστήσουμε το PAM με όλα τα απαραίτητα πακέτα και τελικά εξαναγκάσαμε την εγκατάσταση του πακέτου PAM, το οποίο και δούλεψε. Για το SAP R/3 4.6C SR2 εξαναγκάσαμε άμεσα την εγκατάσταση του πακέτου PAM, το οποίο επίσης δούλεψε, πράγμα που σημαίνει ότι τα πακέτα που αναφέρονται ως εξαρτήσεις του, δεν χρειάζονται:

    # rpm -i --ignoreos --nodeps --root /compat/linux --dbpath /var/lib/rpm \
    pam-0.68-7.i386.rpm

Για τον intelligent agent του Oracle 8.0.5, έπρεπε να εγκαταστήσουμε το πακέτο Tcl της RedHat `tcl-8.0.5-30.i386.rpm` (διαφορετικά η επανασύνδεση κατά τη διάρκεια της εγκατάστασης της Oracle δεν θα ήταν εφικτή). Υπάρχουν και κάποια άλλα προβλήματα σχετικά με τη επανασύνδεση της Oracle, αλλά αυτό είναι θέμα της Oracle για Linux, και όχι του FreeBSD.

### 10.7.6.4 Επιπλέον Συμβουλές

Ίσως είναι επίσης καλή ιδέα να προσθέσετε το `linprocfs` στο `/etc/fstab`. Για περισσότερες πληροφορίες, δείτε τη σελίδα manual linprocfs(5). Μια άλλη παράμετρος που μπορείτε να ορίσετε είναι η `kern.fallback_elf_brand=3` η οποία ορίζεται στο αρχείο `/etc/sysctl.conf`.

## 10.7.7 Δημιουργία του Περιβάλλοντος SAP R/3

### 10.7.7.1 Δημιουργία των Απαραιτήτων Συστημάτων Αρχείων και Προσαρτήσεων

Για μια απλή εγκατάσταση, αρκεί να δημιουργήσετε τα παρακάτω συστήματα αρχείων και προσαρτήσεις:

σημείο προσάρτησης | μέγεθος σε GB
--- | ---
`/compat/linux/oracle` | 45 GB
`/compat/linux/sapmnt` | 2 GB
`/compat/linux/usr/sap` | 2 GB

Είναι επίσης απαραίτητο να δημιουργήσετε και μερικούς συνδέσμους. Διαφορετικά το πρόγραμμα εγκατάστασης του SAP θα παραπονεθεί:

    # ln -s /compat/linux/oracle /oracle
    # ln -s /compat/linux/sapmnt /sapmnt
    # ln -s /compat/linux/usr/sap /usr/sap

Ένα πιθανό μήνυμα σφάλματος κατά τη διάρκεια της εγκατάστασης (εδώ με System PRD και εγκατάσταση του SAP R/3 4.6C SR2):

    INFO 2002-03-19 16:45:36 R3LINKS_IND_IND SyLinkCreate:200
        Checking existence of symbolic link /usr/sap/PRD/SYS/exe/dbg to
        /sapmnt/PRD/exe. Creating if it does not exist...

    WARNING 2002-03-19 16:45:36 R3LINKS_IND_IND SyLinkCreate:400
        Link /usr/sap/PRD/SYS/exe/dbg exists but it points to file
        /compat/linux/sapmnt/PRD/exe instead of /sapmnt/PRD/exe. The
        program cannot go on as long as this link exists at this
        location. Move the link to another location.

    ERROR 2002-03-19 16:45:36 R3LINKS_IND_IND Ins_SetupLinks:0
        can not setup link '/usr/sap/PRD/SYS/exe/dbg' with content
        '/sapmnt/PRD/exe'

### 10.7.7.2 Δημιουργία Χρηστών και Καταλόγων

Το SAP R/3 χρειάζεται δύο χρήστες και τρεις ομάδες (groups). Τα ονόματα των χρηστών εξαρτώνται από το SAP system ID (SID) το οποίο αποτελείται από τρία γράμματα. Μερικά από αυτά τα SIDs είναι δεσμευμένα από το SAP (για παράδειγμα τα `SAP` και `NIX`. Για πλήρη λίστα δείτε την τεκμηρίωση του SAP). Για την εγκατάσταση IDES, χρησιμοποιήσαμε `IDS`, για την εγκατάσταση στο σύστημα 4.6C SR2 χρησιμοποιήσαμε `PRD`, καθώς αυτό το σύστημα προορίζεται για χρήση παραγωγής. Επομένως, χρειαστήκαμε τις ακόλουθες ομάδες (τα ID των ομάδων μπορούν να διαφέρουν, αυτές είναι απλώς οι τιμές που χρησιμοποιήσαμε στη δική μας εγκατάσταση):

ID ομάδας | όνομα ομάδας | περιγραφή
--- | --- | ---
100 | dba | Data Base Administrator (Διαχειριστής Βάσης Δεδομένων)
101 | sapsys | SAP System
102 | oper | Data Base Operator (Χειριστής Βάσης Δεδομένων)

Για τη τυπική εγκατάσταση της Oracle, θα χρειαστείτε μόνο την ομάδα `dba` (δείτε τη τεκμηρίωση της Oracle και του SAP για περισσότερες πληροφορίες).

Θα χρειαστούμε επίσης τους ακόλουθους χρήστες:

ID χρήστη | όνομα χρήστη | γενικό όνομα | αρχική ομάδα | επιπλέον ομάδες | περιγραφή
--- | --- | --- | --- | --- | ---
1000 | idsadm/prdadm | `sid`adm | sapsys | oper | SAP Administrator (Διαχειριστής)
1002 | oraids/oraprd | ora`sid` | dba | oper | Oracle Administrator (Διαχειριστής)

Η προσθήκη των χρηστών με την εντολή adduser(8) απαιτεί τις ακόλουθες καταχωρήσεις για τον «SAP Administrator» (προσέξτε το shell και τον κατάλογο home):

    Name: sidadm
    Password: ******
    Fullname: SAP Administrator SID
    Uid: 1000
    Gid: 101 (sapsys)
    Class:
    Groups: sapsys dba
    HOME: /home/sidadm
    Shell: bash  (/compat/linux/bin/bash)

και για τον «Oracle Administrator»:

    Name: orasid
    Password: ******
    Fullname: Oracle Administrator SID
    Uid: 1002
    Gid: 100 (dba)
    Class:
    Groups: dba
    HOME: /oracle/sid
    Shell: bash  (/compat/linux/bin/bash)

Θα πρέπει να περιλάβετε και την ομάδα `oper` σε περίπτωση που χρησιμοποιήσετε και τις δύο ομάδες `dba` και `oper`.

### 10.7.7.3 Δημιουργία Καταλόγων

Οι παρακάτω κατάλογοι δημιουργούνται συνήθως ως ξεχωριστά συστήματα αρχείων. Αυτό όμως εξαρτάται από τις απαιτήσεις σας. Εμείς επιλέξαμε να τους δημιουργήσουμε ως απλούς καταλόγους, καθώς όλοι τους βρίσκονται στο ίδιο RAID 5:

Αρχικά θα χρειαστεί να ορίσουμε ιδιοκτήτες και άδειες σε κάποιους καταλόγους (ως χρήστης `root`):

    # chmod 775 /oracle
    # chmod 777 /sapmnt
    # chown root:dba /oracle
    # chown sidadm:sapsys /compat/linux/usr/sap
    # chmod 775 /compat/linux/usr/sap

Σε δεύτερη φάση θα δημιουργήσουμε τους καταλόγους ως χρήστης `ora`sid``. Όλοι αυτοί οι κατάλογοι υπάγονται στον `/oracle/`SID``:

    # su - orasid
    # cd /oracle/SID
    # mkdir mirrlogA mirrlogB origlogA origlogB
    # mkdir sapdata1 sapdata2 sapdata3 sapdata4 sapdata5 sapdata6
    # mkdir saparch sapreorg
    # exit

Για την εγκατάσταση της Oracle 8.1.7, θα χρειαστούν μερικοί κατάλογοι ακόμη:

    # su - orasid
    # cd /oracle
    # mkdir 805_32
    # mkdir client stage
    # mkdir client/80x_32
    # mkdir stage/817_32
    # cd /oracle/SID
    # mkdir 817_32

> Σημείωση: Ο κατάλογος `client/80x_32` χρησιμοποιείται με αυτό ακριβώς το όνομα. Μην αντικαταστήσετε το x με κάποιον αριθμό ή κάτι άλλο.

Στο τρίτο βήμα δημιουργούμε τους καταλόγους ως χρήστης ``sid`adm`:

    # su - sidadm
    # cd /usr/sap
    # mkdir SID
    # mkdir trans
    # exit

### 10.7.7.4 Εγγραφές στο `/etc/services`

Το SAP R/3 χρειάζεται μερικές εγγραφές στο αρχείο `/etc/services`, οι οποίες δεν εισάγονται κατά τη διάρκεια της εγκατάστασης του FreeBSD. Προσθέστε τις παρακάτω εγγραφές (θα χρειαστείτε τουλάχιστον τις εγγραφές που αντιστοιχούν στο instance της εφαρμογής που τρέχετε -- στη περίπτωση μας, το `00`. Δεν θα υπάρξει κανένα πρόβλημα αν προσθέσετε όλες τις εγγραφές από το `00` ως το `99` για τα `dp`, `gw`, `sp` και `ms`). Αν πρόκειται να χρησιμοποιήσετε SAProuter ή χρειάζεστε πρόσβαση στο SAP OSS, θα χρειαστείτε και την εγγραφή `99`, μια και η θύρα 3299 χρησιμοποιείται συχνά από την διεργασία του SAProuter:

    sapdp00    3200/tcp # SAP Dispatcher.      3200 + Instance-Number
    sapgw00  3300/tcp # SAP Gateway.         3300 + Instance-Number
    sapsp00  3400/tcp #                      3400 + Instance-Number
    sapms00  3500/tcp #                      3500 + Instance-Number
    sapmsSID 3600/tcp # SAP Message Server.  3600 + Instance-Number
    sapgw00s   4800/tcp # SAP Secure Gateway   4800 + Instance-Number

### 10.7.7.5 Απαραίτητες Τοπικές Ρυθμίσεις

Το SAP απαιτεί τουλάχιστον δύο τοπικές ρυθμίσεις (locales) που δεν ανήκουν στις προεπιλεγμένες που εγκαθιστά το RedHat. Το SAP προσφέρει τα απαιτούμενα RPMs για να τα κατεβάσετε από τον δικό τους διακομιστή FTP (ο οποίος είναι διαθέσιμος μόνο αν είστε πελάτης με πρόσβαση OSS). Δείτε τη σημείωση 0171356 για τη λίστα από πακέτα RPMs που χρειάζεστε.

Είναι επίσης εφικτό να δημιουργήσετε απλώς τους κατάλληλους συνδέσμους (για παράδειγμα από τα de_DE και en_US), αλλά προτείνουμε να μη κάνετε κάτι τέτοιο αν πρόκειται για μηχάνημα παραγωγής (ωστόσο αυτό έχει μέχρι στιγμής δουλέψει χωρίς πρόβλημα σε σύστημα IDES). Θα χρειαστείτε τις ακόλουθες τοπικές ρυθμίσεις:

    de_DE.ISO-8859-1
    en_US.ISO-8859-1

Οι σύνδεσμοι μπορούν να δημιουργηθούν με τον ακόλουθο τρόπο:

    # cd /compat/linux/usr/share/locale
    # ln -s de_DE de_DE.ISO-8859-1
    # ln -s en_US en_US.ISO-8859-1

Αν οι σύνδεσμοι δεν υπάρχουν, θα δημιουργηθούν προβλήματα κατά την εγκατάσταση. Αν αγνοήσετε αυτά τα προβλήματα, (ορίζοντας το `STATUS` των προβληματικών βημάτων σε `OK` στο αρχείο `CENTRDB.R3S`), ίσως είναι αδύνατο να συνδεθείτε στο SAP χωρίς κάποια επιπλέον προσπάθεια και σπατάλη χρόνου.

### 10.7.7.6 Ρύθμιση του Πυρήνα

Το SAP R/3 χρειάζεται αρκετούς πόρους από το σύστημά σας. Για αυτό το λόγο ορίσαμε τις παρακάτω παραμέτρους στις ρυθμίσεις του πυρήνα:

    # Set these for memory pigs (SAP and Oracle):
    options MAXDSIZ="(1024*1024*1024)"
    options DFLDSIZ="(1024*1024*1024)"
    # System V options needed.
    options SYSVSHM #SYSV-style shared memory
    options SHMMAXPGS=262144 #max amount of shared mem. pages
    #options SHMMAXPGS=393216 #use this for the 46C inst.parameters
    options SHMMNI=256 #max number of shared memory ident if.
    options SHMSEG=100 #max shared mem.segs per process
    options SYSVMSG #SYSV-style message queues
    options MSGSEG=32767 #max num. of mes.segments in system
    options MSGSSZ=32 #size of msg-seg. MUST be power of 2
    options MSGMNB=65535 #max char. per message queue
    options MSGTQL=2046 #max amount of msgs in system
    options SYSVSEM #SYSV-style semaphores
    options SEMMNU=256 #number of semaphore UNDO structures
    options SEMMNS=1024 #number of semaphores in system
    options SEMMNI=520 #number of semaphore identifiers
    options SEMUME=100       #number of UNDO keys

Οι ελάχιστες τιμές που θέτουμε προέρχονται από τη τεκμηρίωση του SAP. Μια και δεν υπάρχουν οδηγίες για Linux, για περισσότερες πληροφορίες, ρίξτε μια ματιά σε αυτές για το HP-UX (32-bit). Μια και το σύστημα για την εγκατάσταση του 4.6C SR2 έχει περισσότερη μνήμη, τα διαμοιραζόμενα τμήματα μπορούν να είναι μεγαλύτερα, τόσο για το SAP όσο και για την Oracle. Επομένως, επιλέξτε έναν μεγαλύτερο αριθμό για τα shared memory pages.

> Σημείωση: Με την προεπιλεγμένη εγκατάσταση του FreeBSD σε i386™, αφήστε τα `MAXDSIZ` και `DFLDSIZ` στο 1 GB το πολύ. Διαφορετικά, μπορεί να δείτε να εμφανίζονται περίεργα σφάλματα όπως “`ORA-27102: out of memory`” και “`Linux Error: 12: Cannot allocate memory`”

## 10.7.8 Εγκατάσταση του SAP R/3

### 10.7.8.1 Προετοιμάζοντας τα SAP CDROMs

Στη διαδικασία της εγκατάστασης εμπλέκονται αρκετά CDROMs. Αν έχετε αρκετούς οδηγούς, θα μπορέσετε να τα προσαρτήσετε όλα με μιας στο σύστημα σας. Εμείς αποφασίσαμε να αντιγράψουμε το περιεχόμενο των CDROMs στους αντίστοιχους καταλόγους:

    /oracle/SID/sapreorg/cd-name

όπου `cd-name` αντιστοιχεί σε ένα από τα `KERNEL`, `RDBMS`, `EXPORT1`, `EXPORT2`, `EXPORT3`, `EXPORT4`, `EXPORT5` και `EXPORT6` για την εγκατάσταση σε 4.6B/IDES, και `KERNEL`, `RDBMS`, `DISK1`, `DISK2`, `DISK3`, `DISK4` και `LANG` για την εγκατάσταση του 4.6C SR2. Όλα τα ονόματα των αρχείων στα προσαρτημένα CDs θα πρέπει να είναι με κεφαλαία, διαφορετικά κάντε χρήση της επιλογής `-g` κατά την προσάρτηση. Χρησιμοποιείστε λοιπόν τις παρακάτω εντολές:

    # mount_cd9660 -g /dev/cd0a /mnt
    # cp -R /mnt/* /oracle/SID/sapreorg/cd-name
    # umount /mnt

### 10.7.8.2 Τρέξτε το Script της Εγκατάστασης

Αρχικά πρέπει να προετοιμάσετε τον κατάλογο `install`:

    # cd /oracle/SID/sapreorg
    # mkdir install
    # cd install

Στη συνέχεια ξεκινήστε το script της εγκατάστασης, το οποίο θα αντιγράψει όλα τα σχετικά αρχεία μέσα στον κατάλογο `install`:

    # /oracle/SID/sapreorg/KERNEL/UNIX/INSTTOOL.SH

Η εγκατάσταση του IDES (4.6B) έρχεται με ένα πλήρως προσαρμοσμένο σύστημα επίδειξης του SAP R/3, έτσι υπάρχουν έξι CD EXPORT αντί για τρία. Σε αυτό το σημείο το πρότυπο αρχείο εγκατάστασης `CENTRDB.R3S` προορίζεται για την εγκατάσταση του βασικού συστήματος (το ίδιο το R/3 και τη βάση δεδομένων), όχι την κεντρική εφαρμογή IDES, έτσι χρειάζεται να αντιγράψετε και το αντίστοιχο `CENTRDB.R3S` από τον κατάλογο `EXPORT1`, διαφορετικά το `R3SETUP` θα ζητήσει μόνο τα τρία EXPORT CDs.

Η νεότερη έκδοση SAP 4.6C SR2 περιέχει τέσσερα EXPORT CD. Το αρχείο το οποίο ελέγχει τα βήματα της εγκατάστασης είναι το `CENTRAL.R3S`. Σε αντίθεση με τις προηγούμενες εκδόσεις, δεν υπάρχουν διαφορετικές μορφές εγκατάστασης, για κεντρική εγκατάσταση με ή χωρίς βάση δεδομένων. Το SAP χρησιμοποιεί πλέον μια διαφορετική διαδικασία για την εγκατάσταση της βάσης δεδομένων. Αν θέλετε όμως να επανεκκινήσετε την εγκατάσταση αργότερα, αρκεί να χρησιμοποιήσετε ξανά το αρχικό αρχείο.

Τόσο κατά τη διάρκεια όσο και μετά την εγκατάσταση, το SAP απαιτεί η εντολή `hostname` να επιστρέφει μόνο το όνομα του συστήματος σας και όχι το πλήρες όνομα (με τον τομέα). Επομένως, είτε ρυθμίστε το όνομα με αυτό τον τρόπο, ή χρησιμοποιήστε κάποιο alias δίνοντας `alias hostname='hostname -s'` τόσο για τον χρήστη `ora`sid`` όσο και για τον χρήστη ``sid`adm` (και για τον `root` τουλάχιστον κατά την εγκατάσταση, μιας και όλα τα βήματα γίνονται ως`root`). Είναι επίσης πιθανό να τροποποιήσετε τα αρχεία `.profile` και `.login` των δύο χρηστών που δημιουργήθηκαν κατά τη διάρκεια εγκατάστασης του SAP.

### 10.7.8.3 Εκκίνηση του `R3SETUP` 4.6B

Βεβαιωθείτε ότι το `LD_LIBRARY_PATH` έχει οριστεί σωστά:

    # export LD_LIBRARY_PATH=/oracle/IDS/lib:/sapmnt/IDS/exe:/oracle/805_32/lib

Ξεκινήστε το `R3SETUP` ως `root` από τον κατάλογο εγκατάστασης:

    # cd /oracle/IDS/sapreorg/install
    # ./R3SETUP -f CENTRDB.R3S

Το script θα σας κάνει μερικές ερωτήσεις (οι προεπιλογές φαίνονται σε αγκύλες,και ακολουθούνται από την τιμή που δόθηκε ως είσοδος):

Ερώτηση | Προεπιλογή | Είσοδος δεδομένων
--- | --- | ---
Enter SAP System ID | [C11] | IDSEnter
Enter SAP Instance Number | [00] | Enter
Enter SAPMOUNT Directory | [/sapmnt] | Enter
Enter name of SAP central host | [troubadix.domain.de] | Enter
Enter name of SAP db host | [troubadix] | Enter
Select character set | [1] (WE8DEC) | Enter
Enter Oracle server version (1) Oracle 8.0.5, (2) Oracle 8.0.6, (3) Oracle 8.1.5, (4) Oracle 8.1.6 |  | 1Enter
Extract Oracle Client archive | [1] (Yes, extract) | Enter
Enter path to KERNEL CD | [/sapcd] | /oracle/IDS/sapreorg/KERNEL
Enter path to RDBMS CD | [/sapcd] | /oracle/IDS/sapreorg/RDBMS
Enter path to EXPORT1 CD | [/sapcd] | /oracle/IDS/sapreorg/EXPORT1
Directory to copy EXPORT1 CD | [/oracle/IDS/sapreorg/CD4_DIR] | Enter
Enter path to EXPORT2 CD | [/sapcd] | /oracle/IDS/sapreorg/EXPORT2
Directory to copy EXPORT2 CD | [/oracle/IDS/sapreorg/CD5_DIR] | Enter
Enter path to EXPORT3 CD | [/sapcd] | /oracle/IDS/sapreorg/EXPORT3
Directory to copy EXPORT3 CD | [/oracle/IDS/sapreorg/CD6_DIR] | Enter
Enter path to EXPORT4 CD | [/sapcd] | /oracle/IDS/sapreorg/EXPORT4
Directory to copy EXPORT4 CD | [/oracle/IDS/sapreorg/CD7_DIR] | Enter
Enter path to EXPORT5 CD | [/sapcd] | /oracle/IDS/sapreorg/EXPORT5
Directory to copy EXPORT5 CD | [/oracle/IDS/sapreorg/CD8_DIR] | Enter
Enter path to EXPORT6 CD | [/sapcd] | /oracle/IDS/sapreorg/EXPORT6
Directory to copy EXPORT6 CD | [/oracle/IDS/sapreorg/CD9_DIR] | Enter
Enter amount of RAM for SAP + DB |  | 850Enter (in Megabytes)
Service Entry Message Server | [3600] | Enter
Enter Group-ID of sapsys | [101] | Enter
Enter Group-ID of oper | [102] | Enter
Enter Group-ID of dba | [100] | Enter
Enter User-ID of `sid`adm | [1000] | Enter
Enter User-ID of ora`sid` | [1002] | Enter
Number of parallel procs | [2] | Enter

Αν δεν έχετε αντιγράψει τα CDs σε διαφορετικούς καταλόγους, τότε το πρόγραμμα εγκατάστασης του SAP δε θα μπορέσει να βρει τα CD τα οποία χρειάζεται (και τα οποία αναγνωρίζονται από το αρχείο `LABEL.ASC` που βρίσκεται μέσα σε αυτά) και θα σας ζητηθεί να εισάγετε και προσαρτήσετε τα CD και να επιβεβαιώσετε το σημείο προσάρτησης.

Το `CENTRDB.R3S` μπορεί όμως να παράγει μερικά σφάλματα. Στη περίπτωσή μας, μας ζήτησε ξανά το EXPORT4 CD αλλά μας έδειξε το σωστό κλειδί (6_LOCATION, μετά 7_LOCATION κλπ.), και έτσι μπορείτε να συνεχίσετε βάζοντας τις σωστές τιμές.

Εκτός από κάποια προβλήματα που αναφέρονται παρακάτω, η εγκατάσταση θα πρέπει να κυλίσει ομαλά, μέχρι το σημείο που θα χρειαστεί να εγκαταστήσετε τη βάση δεδομένων της Oracle.

### 10.7.8.4 Εκκίνηση του `R3SETUP` 4.6C SR2

Βεβαιωθείτε ότι έχετε ορίσει σωστά το `LD_LIBRARY_PATH`. Η τιμή της μεταβλητής είναι διαφορετική από την αντίστοιχη της εγκατάστασης του 4.6B με την Oracle 8.0.5:

    # export LD_LIBRARY_PATH=/sapmnt/PRD/exe:/oracle/PRD/817_32/lib

Ξεκινήστε το `R3SETUP` ως `root` από τον κατάλογο εγκατάστασης:

    # cd /oracle/PRD/sapreorg/install
    # ./R3SETUP -f CENTRAL.R3S

Tο script θα σας κάνει μερικές ερωτήσεις (οι προεπιλογές φαίνονται σε αγκύλες και ακολουθούνται από την πραγματική είσοδο):

Ερώτηση | Προεπιλογή | Εισαγωγή δεδομένων
--- | --- | ---
Enter SAP System ID | [C11] | PRDEnter
Enter SAP Instance Number | [00] | Enter
Enter SAPMOUNT Directory | [/sapmnt] | Enter
Enter name of SAP central host | [majestix] | Enter
Enter Database System ID | [PRD] | PRDEnter
Enter name of SAP db host | [majestix] | Enter
Select character set | [1] (WE8DEC) | Enter
Enter Oracle server version (2) Oracle 8.1.7 |  | 2Enter
Extract Oracle Client archive | [1] (Yes, extract) | Enter
Enter path to KERNEL CD | [/sapcd] | /oracle/PRD/sapreorg/KERNEL
Enter amount of RAM for SAP + DB | 2044 | 1800Enter (in Megabytes)
Service Entry Message Server | [3600] | Enter
Enter Group-ID of sapsys | [100] | Enter
Enter Group-ID of oper | [101] | Enter
Enter Group-ID of dba | [102] | Enter
Enter User-ID of `oraprd` | [1002] | Enter
Enter User-ID of `prdadm` | [1000] | Enter
LDAP support |  | 3Enter (no support)
Installation step completed | [1] (continue) | Enter
Choose installation service | [1] (DB inst,file) | Enter

Μέχρι στιγμής, η δημιουργία χρηστών εμφανίζει ένα σφάλμα κατά τη διάρκεια της εγκατάστασης, στις φάσεις των OSUSERDBSID_IND_ORA (για τη δημιουργία του χρήστη `ora`sid``) και OSUSERSIDADM_IND_ORA (για τη δημιουργία του χρήστη ``sid`adm`).

Εκτός από μερικά προβλήματα που αναφέρονται παρακάτω, όλα θα πρέπει να κυλήσουν ήρεμα μέχρι την εγκατάσταση της βάσης δεδομένων Oracle.

## 10.7.9 Εγκατάσταση της Oracle 8.0.5

Παρακαλούμε, να δείτε τις αντίστοιχες σημειώσεις των SAP και Oracle `Readme` σχετικά με τα προβλήματα που μπορεί να προκύψουν κατά την εγκατάσταση του Oracle DB στο Linux. Τα περισσότερα, αν όχι όλα, έχουν να κάνουν με ασυμβατότητα βιβλιοθηκών.

Για περισσότερες πληροφορίες σχετικά με την εγκατάσταση της Oracle, δείτε το κεφάλαιο εγκατάστασης της Oracle.

### 10.7.9.1 Εγκατάσταση του Oracle 8.0.5 με το `orainst`

Αν πρόκειται να κάνετε χρήση της Oracle 8.0.5, θα χρειαστείτε κάποιες επιπλέον βιβλιοθήκες για επιτυχή επανασύνδεση (relinking), καθώς η Oracle 8.0.5 είναι linked με την παλιά έκδοση του glibc (RedHat 6.0), αλλά ήδη από το RedHat 6.1 χρησιμοποιείται μια νέα έκδοση. Επομένως χρειάζεται να εγκαταστήσετε επιπρόσθετα τα επόμενα πακέτα για να βεβαιωθείτε ότι οι σύνδεσμοι θα δουλέψουν:

- `compat-libs-5.2-2.i386.rpm`

- `compat-glibc-5.2-2.0.7.2.i386.rpm`

- `compat-egcs-5.2-1.0.3a.1.i386.rpm`

- `compat-egcs-c++-5.2-1.0.3a.1.i386.rpm`

- `compat-binutils-5.2-2.9.1.0.23.1.i386.rpm`

Για περισσότερες πληροφορίες δείτε τα αντίστοιχα SAP Notes ή Oracle `Readme`. Αν όμως δεν έχετε αυτή την επιλογή (κατά τη διάρκεια της εγκατάστασης δεν είχαμε αρκετό χρόνο να το ελέγξουμε), μπορείτε να χρησιμοποιήσετε τα αρχικά εκτελέσιμα ή εκτελέσιμα τα οποία έχουν γίνει relink σε ένα κανονικό σύστημα RedHat.

Για να μεταγλωττίσετε τον intelligent agent, πρέπει να έχετε εγκατεστημένο το πακέτο RedHat Tcl. Αν δεν μπορείτε να βρείτε το `tcl-8.0.3-20.i386.rpm`, τότε το νεότερο `tcl-8.0.5-30.i386.rpm` για RedHat 6.1 θα πρέπει επίσης να δουλέψει.

Με εξαίρεση το relinking, η διαδικασία εγκατάστασης είναι σχετικά απλή:

    # su - oraids
    # export TERM=xterm
    # export ORACLE_TERM=xterm
    # export ORACLE_HOME=/oracle/IDS
    # cd $ORACLE_HOME/orainst_sap
    # ./orainst

Επιβεβαιώστε όλα τα μηνύματα πατώντας Enter έως ότου το λογισμικό εγκατασταθεί. Δεν θα πρέπει να επιλέξετε όμως το Oracle On-Line Text Viewer, μιας και δεν είναι διαθέσιμο για Linux. Στην περίπτωση αυτή, η Oracle προσπαθεί να κάνει relink με το `i386-glibc20-linux-gcc` αντί του διαθέσιμου `gcc`, `egcs` ή `i386-redhat-linux-gcc`.

Λόγω έλλειψης χρόνου, αποφασίσαμε να χρησιμοποιήσουμε τα έτοιμα εκτελέσιμα της έκδοσης Oracle 8.0.5 PreProduction, μετά από μια αποτυχημένη προσπάθεια να κάνουμε την έκδοση από το RDBMS CD να δουλέψει, και η εύρεση και πρόσβαση στα σωστά RPMs εκείνη τη στιγμή ήταν σκέτος εφιάλτης.

### 10.7.9.2 Εγκατάσταση του Oracle 8.0.5 Pre-production Release για Linux (Kernel 2.0.33)

Αυτή η εγκατάσταση είναι σχετικά εύκολη. Προσαρτήστε το CD και ξεκινήστε το πρόγραμμα εγκατάστασης. Θα ερωτηθείτε στη συνέχεια για τον αρχικό (home) κατάλογο της Oracle, όπου και θα αντιγραφούν όλα τα εκτελέσιμα. Ωστόσο δεν διαγράψαμε ότι απέμεινε από τις προηγούμενες απόπειρες μας εγκατάστασης του RDBMS.

Στη συνέχεια, η βάση δεδομένων Oracle θα πρέπει να ξεκινήσει δίχως προβλήματα.

## 10.7.10 Εγκατάσταση Oracle 8.1.7 για Linux από Συμπιεσμένο Αρχείο

Πάρτε το συμπιεσμένο αρχείο `oracle81732.tgz` το οποίο δημιουργήσατε από τον κατάλογο εγκατάστασης ενός συστήματος Linux, και αποσυμπιέστε το στο `/oracle/`SID`/817_32/`.

## 10.7.11 Συνέχεια της Εγκατάστασης του SAP R/3

Αρχικά ελέγξτε τις ρυθμίσεις περιβάλλοντος των χρηστών `idsamd` (`sid`adm) και `oraids` (ora`sid`). Θα πρέπει τώρα να έχουν και οι δύο χρήστες τα αρχεία `.profile`, `.login` και `.cshrc` τα οποία όλα χρησιμοποιούν το `hostname`. Σε περίπτωση που το όνομα του συστήματος περιλαμβάνει και το domain, αντικαταστήστε το `hostname` με το `hostname -s` σε όλα τα αρχεία.

### 10.7.11.1 Φόρτωση της Βάσης Δεδομένων

Στη συνέχεια, ανάλογα με το αν είχατε πριν επιλέξει έξοδο ή όχι, μπορείτε είτε να ξεκινήσετε το `R3SETUP` από την αρχή, ή να συνεχίσετε την εκτέλεση του. Το `R3SETUP` θα δημιουργήσει και θα φορτώσει τα αρχικά δεδομένα της βάσης (για 46B IDES, από τα EXPORT1 σε EXPORT6, για 46C από DISK1 σε DISK4) κάνοντας χρήση του `R3load`.

Όταν η φόρτωση της βάσης δεδομένων ολοκληρωθεί (μπορεί να χρειαστούν μερικές ώρες), θα χρειαστεί να ορίσετε μερικούς κωδικούς. Για δοκιμαστικές εγκαταστάσεις, μπορείτε να χρησιμοποιήσετε τους γνωστούς προεπιλεγμένους κωδικούς (αν υπάρχει θέμα ασφάλειας, χρησιμοποιήστε διαφορετικούς!):

Ερώτηση | Είσοδος δεδομένων
--- | ---
Enter Password for sapr3 | sapEnter
Confirum Password for sapr3 | sapEnter
Enter Password for sys | change_on_installEnter
Confirm Password for sys | change_on_installEnter
Enter Password for system | managerEnter
Confirm Password for system | managerEnter

Σε αυτό το σημείο είχαμε μερικά προβλήματα με την εντολή `dipgntab` κατά την εγκατάσταση του 4.6B.

### 10.7.11.2 Listener

Ξεκινήστε τον Oracle Listener ως χρήστης `ora`sid`` με τον ακόλουθο τρόπο:

    % umask 0; lsnrctl start

Αν δε το κάνετε, μπορεί να σας εμφανιστεί το σφάλμα ORA-12546 καθώς στα sockets δεν θα έχουν οριστεί οι κατάλληλες άδειες. Δείτε την Σημείωση 072984 του SAP.

### 10.7.11.3 Ανανεώνοντας τους Πίνακες MNLS

Αν έχετε σκοπό να εισάγετε γλώσσες εκτός των Latin-1 στο SAP, θα πρέπει να ανανεώσετε τους πίνακες Multi National Language Support. Ατό περιγράφεται στα SAP OSS Notes 15023 και 45619. Μπορείτε όμως αν θέλετε να παρακάμψετε αυτό το βήμα κατά την εγκατάσταση του SAP.

> Σημείωση: Ακόμη και αν δεν χρειάζεστε το MNLS, θα χρειαστεί να ελέγξετε τον πίνακα TCPDB και να τον αρχικοποιήσετε, αν αυτό δεν έχει ήδη γίνει. Δείτε στο SAP τις σημειώσεις 0015023 και 0045619 για περισσότερες πληροφορίες.

## 10.7.12 Βήματα Μετά την Εγκατάσταση

### 10.7.12.1 Άδεια χρήσης για το SAP R/3

Θα πρέπει να ζητήσετε ένα Κλειδί Άδειας - License Key - για το SAP R/3. Το χρειάζεστε, μιας και η προσωρινή άδεια που χρησιμοποιήσατε κατά την εγκατάσταση, έχει ισχύ μόνο για τέσσερις εβδομάδες. Πρέπει πρώτα να αποκτήσετε το hardware key. Συνδεθείτε ως χρήστης `idsadm` και εκτελέστε το `saplicense`:

    # /sapmnt/IDS/exe/saplicense -get

Εκτελώντας το `saplicense` χωρίς παραμέτρους, σας δίνει μια λίστα επιλογών. Όταν λάβετε το κλειδί άδειας, μπορείτε να το εγκαταστήσετε με τον παρακάτω τρόπο:

    # /sapmnt/IDS/exe/saplicense -install

Στη συνέχεια, θα χρειαστεί να εισάγετε τις ακόλουθες τιμές:

    SAP SYSTEM ID   = SID, 3 chars
    CUSTOMER KEY    = hardware key, 11 chars
    INSTALLATION NO = installation, 10 digits
    EXPIRATION DATE = yyyymmdd, usually "99991231"
    LICENSE KEY     = license key, 24 chars

### 10.7.12.2 Δημιουργία Χρηστών

Δημιουργήστε έναν νέο χρήστη στο client 000 (για μερικές εργασίες που χρειάζεται να γίνουν μέσα στο client 000, αλλά με χρήστη διαφορετικό από τους `sap*` και `ddic`). Ως όνομα χρήστη συνήθως επιλέγουμε το `wartung` (ή `service` στα Αγγλικά). Τα προφίλ που χρειάζονται είναι τα `sap_new` και `sap_all`. Για επιπλέον ασφάλεια, οι κωδικοί των προεπιλεγμένων χρηστών σε όλους τους clients θα πρέπει να αλλαχθούν (αυτό περιλαμβάνει και τους χρήστες `sap*` και `ddic`).

### 10.7.12.3 Ρύθμιση των Transport System, Profile, Operation Modes, κλπ.

Μέσα στο client 000, χρήστες εκτός των `ddic` και `sap*`, μπορούν να κάνουν τουλάχιστον τα ακόλουθα:

Εργασία | Transaction (Συναλλαγή)
--- | ---
Ρύθμιση του Transport System, π.χ. ως Stand-Alone Transport Domain Entity | STMS
Δημιουργία / τροποποίηση του Profile Συστήματος | RZ10
Συντήρηση Operation Modes και Instances | RZ04

Αυτό και όλα τα υπόλοιπα βήματα σχετικά με τις ρυθμίσεις μετά την εγκατάσταση περιγράφονται στους οδηγούς εγκατάστασης του SAP.

### 10.7.12.4 Τροποποίηση του `init`sid`.sap` (`initIDS.sap`)

Το αρχείο `/oracle/IDS/dbs/initIDS.sap` περιέχει το αντίγραφο ασφαλείας του προφίλ του SAP. Εδώ χρειάζεται να ορίσετε το μέγεθος της ταινίας που θα χρησιμοποιηθεί, τον τύπο συμπίεσης και όλα τα σχετικά. Για να μπορέσουμε να το εκτελέσουμε με το `sapdba` / `brbackup`, αλλάξαμε τις παρακάτω τιμές:

    compress = hardware
    archive_function = copy_delete_save
    cpio_flags = "-ov --format=newc --block-size=128 --quiet"
    cpio_in_flags = "-iuv --block-size=128 --quiet"
    tape_size = 38000M
    tape_address = /dev/nsa0
    tape_address_rew = /dev/sa0

Επεξηγήσεις:

`compress`: Η ταινία που χρησιμοποιούμε είναι μία HP DLT1 η οποία παρέχει συμπίεση μέσω υλικού.

`archive_function`: Αυτό ορίζει τον προεπιλεγμένο τρόπο με τον οποίο θα αποθηκεύονται τα αρχειοθετημένα logs της Oracle: τα νέα logs αποθηκεύονται στην ταινία, τα ήδη αποθηκευμένα αποθηκεύονται ξανά και στη συνέχεια διαγράφονται. Αυτό σας σώζει από τη ταλαιπωρία αν χρειαστεί να ανακτήσετε τη βάση δεδομένων σε περίπτωση που μια από τις ταινίες έχει πρόβλημα.

`cpio_flags`: Προεπιλεγμένη είναι η χρήση του `-B` το οποίο ορίζει το μέγεθος κάθε block στα 5120 Bytes. Για ταινίες DLT, η HP προτείνει το λιγότερο 32 K μέγεθος block, οπότε κι εμείς δώσαμε `--block-size=128` για 64 K. Το `--format=newc` χρειάζεται διότι έχουμε inode με αρίθμηση μεγαλύτερη από 65535. Η τελευταία παράμετρος `--quiet` χρειάζεται γιατί διαφορετικά το `brbackup` θα παραπονεθεί με που το `cpio` εμφανίσει τον αριθμό των blocks που έχουν αποθηκευτεί.

`cpio_in_flags`: Τα Flags χρειάζονται προκειμένου να φορτωθούν τα δεδομένα από τη ταινία. Η μορφή ανιχνεύεται αυτόματα.

`tape_size`: Η παράμερος αυτή δίνει χοντρικά το μέγεθος χωρητικότητας της ταινίας. Για λόγους ασφάλειας (χρησιμοποιούμε hardware συμπίεση), η τιμή της παραμέτρου είναι λίγο μικρότερη από το πραγματικό μέγεθος.

`tape_address`: Το όνομα συσκευής (χωρίς δυνατότητα επανατύλιξης της ταινίας) που θα χρησιμοποιηθεί με το `cpio`.

`tape_address_rew`: Το όνομα συσκευής (με δυνατότητα επανατύλιξης της ταινίας) που θα χρησιμοποιηθεί με το `cpio`.

### 10.7.12.5 Ρυθμίσεις Μετά την Εγκατάσταση

Οι ακόλουθοι παράμετροι του SAP θα πρέπει να ρυθμιστούν μετά την εγκατάσταση (παραδείγματα για IDES 46B, και μνήμη 1 GB):

Όνομα | Τιμή
--- | ---
ztta/roll_extension | 250000000
abap/heap_area_dia | 300000000
abap/heap_area_nondia | 400000000
em/initial_size_MB | 256
em/blocksize_kB | 1024
ipc/shm_psize_40 | 70000000

SAP Σημείωση 0013026:

Όνομα | Τιμή
--- | ---
ztta/dynpro_area | 2500000

SAP Σημείωση 0157246:

Όνομα | Τιμή
--- | ---
rdisp/ROLL_MAXFS | 16000
rdisp/PG_MAXFS | 30000

> Σημείωση: Με τις παραπάνω παραμέτρους σε ένα σύστημα με 1 gigabyte μνήμης, μπορεί να δείτε κάτι σαν το παρακάτω όσο αφορά την κατανάλωση μνήμης:

>     Mem: 547M Active, 305M Inact, 109M Wired, 40M Cache, 112M Buf, 3492K Free

## 10.7.13 Προβλήματα κατά την Εγκατάσταση

### 10.7.13.1 Επανεκκίνηση του `R3SETUP` μετά τη Διόρθωση Προβλήματος

Το `R3SETUP` θα σταματήσει αν αντιληφθεί κάποιο σφάλμα. Αν κοιτάξετε καλά τα logfiles και διορθώσετε το σφάλμα, θα πρέπει να ξεκινήσετε το `R3SETUP` από την αρχή, συνήθως επιλέγοντας REPEAT στο τελευταίο βήμα για το οποίο παραπονέθηκε το `R3SEΤUP`.

Για να επανεκκινήσετε το `R3SETUP`, απλώς δώστε τη παρακάτω εντολή με το αντίστοιχο αρχείο `R3S`:

    # ./R3SETUP -f CENTRDB.R3S

για την έκδοση 4.6B, ή την εντολή

    # ./R3SETUP -f CENTRAL.R3S

για την έκδοση 4.6C, χωρίς να έχει σημασία αν το σφάλμα προκλήθηκε από το `CENTRAL.R3S` ή το `DATABASE.R3S`.

> Σημείωση: Σε κάποια στάδια, το `R3SETUP` υποθέτει ότι τόσο η βάση δεδομένων όσο και το SAP έχουν ξεκινήσει και εκτελούνται κανονικά (καθώς πρόκειται για βήματα που έχουν ήδη ολοκληρωθεί). Αν προκύψουν λάθη, και για παράδειγμα δεν μπόρεσε να ξεκινήσει η βάση, ξεκινήστε τη βάση και το SAP με το χέρι, αφού διορθώσετε τα λάθη και πριν εκτελέσετε ξανά το `R3SETUP`.

> Μη ξεχάσετε επίσης να εκκινήσετε το Oracle listener (εκτελέστε το ως χρήστης `ora`sid`` με `umask 0; lsnrctl start`) αν είχε διακοπεί και αυτό (για παράδειγμα σε μια αναγκαία επανεκκίνηση του συστήματος).

### 10.7.13.2 OSUSERSIDADM_IND_ORA κατά το `R3SETUP`

Αν το `R3SETUP` παραπονιέται σε αυτό το σημείο, τροποποιήστε το πρότυπο αρχείο του `R3SETUP` που χρησιμοποιείται εκείνη τη στιγμή (το `CENTRDB.R3S` (4.6B) ή κάποιο από τα `CENTRAL.R3S` ή το `DATABASE.R3S` (4.6C)). Βρείτε το `[OSUSERSIDADM_IND_ORA]` ή ψάξτε μέσα στο αρχείο για τη μοναδική εγγραφή `STATUS=ERROR` και προσθέστε τα παρακάτω:

    HOME=/home/sidadm (was empty)
    STATUS=OK (had status ERROR)

Στη συνέχεια μπορείτε να ξεκινήσετε και πάλι το `R3SETUP`.

### 10.7.13.3 OSUSERDBSID_IND_ORA κατά το `R3SETUP`

Πιθανό είναι να υπάρχει πρόβλημα και σε αυτό το βήμα με το `R3SETUP`. Το πρόβλημα εδώ είναι παρόμοιο με το προηγούμενο, του OSUSERSIDADM_IND_ORA. Απλά τροποποιήστε το αρχείο προτύπου που χρησιμοποιείτε με το `R3SETUP` (`CENTRDB.R3S` (4.6B) ή κάποιο από τα `CENTRAL.R3S` ή `DATABASE.R3S` (4.6C)). Βρείτε το `[OSUSERDBSID_IND_ORA]` ή ψάξτε μέσα στο αρχείο για την μοναδική εγγραφή `STATUS=ERROR` και προσθέστε τα παρακάτω:

    STATUS=OK

Τώρα τρέξτε ξανά το `R3SETUP`.

### 10.7.13.4 “`oraview.vrf FILE NOT FOUND`” κατά τη διάρκεια Εγκατάστασης της Oracle

Το σφάλμα αυτό σημαίνει ότι έχετε επιλέξει το Oracle On-Line Text Viewer πριν ξεκινήσετε την εγκατάσταση. Η επιλογή αυτή είναι προεπιλεγμένη, παρ' όλο που δεν είναι διαθέσιμη στο Linux. Αφαιρέστε λοιπόν αυτή την επιλογή από το μενού εγκατάστασης και ξεκινήστε ξανά.

### 10.7.13.5 “`TEXTENV_INVALID`” κατά την Εκτέλεση `R3SETUP`, του RFC ή του SAPgui

Αν βρεθείτε αντιμέτωποι με αυτό το σφάλμα, τότε δεν έχετε τις σωστές τοπικές ρυθμίσεις. Η σημείωση 0171356 του SAP αναφέρει όλα τα RPMs που χρειάζονται να εγκατασταθούν (π.χ. `saplocales-1.0-3`, `saposcheck-1.0-1` για RedHat 6.1). Στην περίπτωση που αγνοήσατε όλα τα σχετικά λάθη, και αν ακόμη έχετε ορίσει το `STATUS` από `ERROR` σε `OK` (στο `CENTRDB.R3S`) κάθε φορά που παραπονιόταν το `R3SETUP` και απλώς το ξεκινούσατε από την αρχή, το SAP δεν θα ρυθμιστεί σωστά και δεν θα μπορείτε να συνδεθείτε στο σύστημα μέσω του SAPgui, ακόμη και αν το σύστημα σας έχει ξεκινήσει. Προσπαθώντας να συνδεθούμε με το παλιό SAPgui Linux, εμφανίστηκε το παρακάτω σφάλμα:

    Sat May 5 14:23:14 2001
    *** ERROR => no valid userarea given [trgmsgo. 0401]
    Sat May 5 14:23:22 2001
    *** ERROR => ERROR NR 24 occured [trgmsgi. 0410]
    *** ERROR => Error when generating text environment. [trgmsgi. 0435]
    *** ERROR => function failed [trgmsgi. 0447]
    *** ERROR => no socket operation allowed [trxio.c 3363]
    Speicherzugriffsfehler

Η συμπεριφορά αυτή οφείλεται στο ότι το SAP R/3 δεν μπορεί να ορίσει σωστά τις τοπικές ρυθμίσεις και δεν μπορεί στη συνέχεια να ρυθμίσει τον εαυτό του (ελλειπή δεδομένα στη βάση δεδομένων). Για να μπορέσετε να συνδεθείτε προσθέστε τις παρακάτω καταχωρήσεις στο `DEFAULT.PFL` (δείτε Σημείωση 0043288):

    abap/set_etct_env_at_new_mode = 0
    install/collate/active = 0
    rscp/TCP0B = TCP0B

Ξεκινήστε ξανά το SAP. Τώρα μπορείτε να συνδεθείτε ακόμη και αν οι ρυθμίσεις χώρας και γλώσσας δε δουλεύουν όπως θα έπρεπε. Αφού διορθώσετε τις ρυθμίσεις της χώρας (και ορίσετε τις σωστές τοπικές ρυθμίσεις), μπορείτε να αφαιρέσετε τα παραπάνω από το `DEFAULT.PFL` και να εκτελέσετε το SAP από την αρχή.

### 10.7.13.6 ORA-00001

Το σφάλμα αυτό το συναντήσαμε μόνο με το Oracle 8.1.7 στο FreeBSD. Ο λόγος ήταν ότι η βάση Oracle δεν μπορούσε να ορίσει τις σωστές παραμέτρους για την εκκίνησή της με αποτέλεσμα να κολλάει, αφήνοντας σηματοφορείς και κοινόχρηστη μνήμη στο σύστημα. Η επόμενη προσπάθεια να ξεκινήσουμε τη βάση δεδομένων μας εμφάνισε το σφάλμα ORA-00001.

Βρείτε τους με την εντολή `ipcs -a` και αφαιρέστε τους με την `ipcrm`.

### 10.7.13.7 ORA-00445 (Background Process PMON Did Not Start)

Το σφάλμα αυτό μπορεί να εμφανιστεί με το Oracle 8.1.7 όταν η βάση δεδομένων έχει εκκινηθεί με το script `startsap` (για παράδειγμα `startsap_majestix_00`) και σαν χρήστης `prdadm`.

Μια πιθανή λύση είναι να ξεκινήσετε τη βάση ως χρήστης `oraprd` και μέσω του `svrmgrl`:

    % svrmgrl
    SVRMGR> connect internal;
    SVRMGR> startup;
    SVRMGR> exit

### 10.7.13.8 ORA-12546 (Ξεκινήστε τον Listener με τις Σωστές Άδειες)

Ξεκινήστε τον Oracle listener ως χρήστης `oraids`, με τις ακόλουθες εντολές:

    # umask 0; lsnrctl start

Διαφορετικά μπορεί να εμφανιστεί το σφάλμα ORA-12546 που σημαίνει ότι τα sockets δεν έχουν σωστές άδειες. Δείτε τη σημείωση 0072984 του SAP.

### 10.7.13.9 ORA-27102 (Έλλειψη μνήμης)

Το πρόβλημα αυτό παρουσιάστηκε όταν χρησιμοποιήσαμε τιμές μεγαλύτερες του 1 GB (1024X1024X1024) στις μεταβλητές `MAXDSIZ` και `DFLDSIZ`. Επιπλέον, μας εμφανίστηκε το σφάλμα “`Linux Error 12: Cannot allocate memory`”.

### 10.7.13.10 [DIPGNTAB_IND_IND] κατά την Εκτέλεση του `R3SETUP`

Σε γενικές γραμμές, δείτε τη σημείωση 0130581 του SAP (`R3SETUP` step `DIPGNTAB` terminates). Κατά την εγκατάσταση IDES, για κάποιο λόγο η διαδικασία εγκατάστασης δε χρησιμοποιούσε το σωστό όνομα συστήματος του SAP «IDS», αλλά το κενό `""`. Αυτό οδηγεί σε κάποια μικρά προβλήματα με τη πρόσβαση στους καταλόγους μια και τα μονοπάτια δημιουργούνται δυναμικά με τη χρήση του `SID` (στη περίπτωσή μας IDS). Πράγμα που σημαίνει ότι αντί να γίνει η πρόσβαση στο:

    /usr/sap/IDS/SYS/...
    /usr/sap/IDS/DVMGS00

θα προσπαθήσει να γίνει στο:

    /usr/sap//SYS/...
    /usr/sap/D00

Για να συνεχίσουμε με την εγκατάσταση, δημιουργήσαμε έναν σύνδεσμο και έναν επιπλέον κατάλογο:

    # pwd
    /compat/linux/usr/sap
    # ls -l
    total 4
    drwxr-xr-x 3  idsadm sapsys 512 May 5 11:20 D00
    drwxr-x--x 5  idsadm sapsys 512 May 5 11:35 IDS
    lrwxr-xr-x 1  root   sapsys 7 May 5 11:35 SYS -> IDS/SYS
    drwxrwxr-x 2  idsadm sapsys 512 May 5 13:00 tmp
    drwxrwxr-x 11 idsadm sapsys 512 May 4 14:20 trans

Το πρόβλημα αυτό το είδαμε επίσης στις σημειώσεις 0029227 και 0008401 του SAP. Δεν αντιμετωπίσαμε όμως κανένα από αυτά τα προβλήματα με την εγκατάσταση του SAP 4.6C.

### 10.7.13.11 [RFCRSWBOINI_IND_IND] κατά την Εκτέλεση του `R3SETUP`

Το σφάλμα αυτό εμφανίστηκε κατά την εγκατάσταση του SAP 4.6C, και ήταν το αποτέλεσμα ενός άλλου σφάλματος που προέκυψε νωρίτερα στην εγκατάσταση. Σε τέτοιες περιπτώσεις θα πρέπει να δείτε τα αντίστοιχα logfiles και να διορθώσετε το αρχικό πρόβλημα.

Αν αφού ελέγξετε τα logfiles διαπιστώσετε ότι το σφάλμα είναι πράγματι αυτό (κοιτάξτε τις σημειώσεις του SAP), μπορείτε να ορίσετε το `STATUS` σε αυτό το βήμα από `ERROR` σε `OK` (στο αρχείο `CENTRDB.R3S`) και να εκτελέσετε ξανά το `R3SETUP`. Μετά την εγκατάσταση, πρέπει να εκτελέσετε το `RSWBOINS` από τη συναλλαγή SE38. Δείτε τη σημείωση 0162266 του SAP για τα `RFCRSWBOINI` και `RFCRADDBDIF`.

### 10.7.13.12 [RFCRADDBDIF_IND_IND] κατά την Εκτέλεση `R3SETUP`

Όπως και πριν, και εδώ ισχύει η ίδια λογική: σιγουρευτείτε ποιο είναι το πρωταρχικό σφάλμα κοιτάζοντας τα logfiles.

Αν επιβεβαιώσετε ότι η σημείωση του SAP 0162266 ανταποκρίνεται στο πρόβλημά σας, απλά ορίστε το `STATUS` σε αυτό το βήμα από `ERROR` σε `OK` (στο αρχείο `CENTRDB.R3S`) και τρέξτε πάλι το `R3SETUP`. Μετά την εγκατάσταση, πρέπει να εκτελέσετε το `RADDBDIF` από τη συναλλαγή SE38.

### 10.7.13.13 sigaction sig31: File size limit exceeded

Το σφάλμα αυτό μπορεί να εμφανιστεί κατά την εκκίνηση των διεργασιών του SAP disp+work. Αν ξεκινήσετε το SAP με το script `startsap`, οι υποδιεργασίες θα αρχίσουν μόνες τους, ξεκινώντας τις υπόλοιπες διεργασίες που απαιτούνται από το SAP. Αυτό έχει ως αποτέλεσμα το ίδιο το script να μην γνωρίζει αν κάτι πήγε στραβά.

Για να ελέγξετε αν όντως ξεκίνησαν σωστά οι διεργασίες του SAP, ρίξτε μια ματιά στη λίστα διεργασιών με την εντολή `ps ax | grep `SID``, η οποία θα σας επιστρέψει μιας λίστα με όλες τις διεργασίες από τα Oracle και SAP. Αν φαίνεται σαν να λείπουν μερικές διεργασίες, ή αν δεν μπορείτε να συνδεθείτε στο SAP, κοιτάξτε τα αντίστοιχα logfiles τα οποία μπορούν να βρεθούν στον κατάλογο `/usr/sap/`SID`/DVEBMGS`nr`/work/`. Τα αρχεία που πρέπει να κοιτάξετε είναι τα `dev_ms` και `dev_disp`.

Το Signal 31 θα εμφανιστεί αν η ποσότητα της κοινής μνήμης που χρησιμοποιείται από τα Oracle και SAP ξεπεράσει το μέγεθος που έχει ήδη οριστεί κατά τη ρύθμιση του πυρήνα. Με το να ορίσετε μια μεγαλύτερη τιμή θα μπορέσετε να προσπεράσετε το πρόβλημα αυτό:

    # μεγαλύτερη μνήμη για συστήματα παραγωγής 46C:
    options SHMMAXPGS=393216
    # μικρότερη μνήμη για συστήματα 46B:
    #options SHMMAXPGS=262144

### 10.7.13.14 Ανεπιτυχής Εκκίνηση του `saposcol`

Υπάρχουν επίσης μερικά προβλήματα με το πρόγραμμα `saposcol` (έκδοση 4.6D). Το SAP χρησιμοποιεί το `saposcol` για να συλλέξει δεδομένα σχετικά με τις επιδόσεις του συστήματος. Το πρόγραμμα αυτό δεν το χρειάζεστε για να εκτελέσετε το SAP, οπότε μπορεί να θεωρηθεί ως μικρότερη σημασίας. Παλαιότερες εκδόσεις (4.6B) δουλεύουν, αλλά δε συλλέγουν όλα τα δεδομένα (πολλές κλήσεις επιστρέφουν 0, για παράδειγμα η χρήση της CPU).

Προηγ | Αρχή | Επόμενο
Εγκατάσταση της Oracle® | Πάνω | Προχωρημένα Θέματα

Αυτό το κείμενο, και άλλα κείμενα, μπορεί να βρεθεί στο ftp://ftp.FreeBSD.org/pub/FreeBSD/doc/.

Για ερωτήσεις σχετικά με το FreeBSD, διαβάστε την τεκμηρίωση πριν να επικοινωνήσετε με την <questions@FreeBSD.org>.
Για ερωτήσεις σχετικά με αυτή την τεκμηρίωση, στείλτε e-mail στην <doc@FreeBSD.org>.